               EURÓPAI BIZOTTSÁG
            Brüsszel, 2021.12.22.
            COM(2021) 833 final
            2021/0439(NLE)

            Javaslat
            A TANÁCS HATÁROZATA
            a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról szóló (EU) 2016/394 tanácsi határozatnak az Unió nevében történő hatályon kívül helyezéséről

               INDOKOLÁS

               1.A JAVASLAT HÁTTERE

               •A javaslat indokai és céljai

                  Burundiban a 2015. júniusi és júliusi parlamenti, illetve elnökválasztást megelőzően romlott a helyzet, ezért az Európai Unió úgy ítélte meg, hogy a Burundi Köztársaság nem felelt meg az AKCS–EU partnerségi megállapodás
                     1
                   9. cikkében meghatározott, az emberi jogokkal, a demokráciával és a jogállamisággal kapcsolatos lényeges elemeknek.

                  Az AKCS–EU partnerségi megállapodás 96. cikke alapján 2015. december 8-án Brüsszelben tartott konzultációt követően az Európai Unió tudomásul vette a burundi kormány válaszait, valamint a felmerült kérdések tisztázására és bizonyos bírósági eljárások felgyorsítására vonatkozó kötelezettségvállalását. Az Európai Unió mindazonáltal úgy ítélte meg, hogy a kifejtett álláspontok nem kezelik maradéktalanul a Burundi Köztársasággal fennálló partnerség lényeges elemeinek való meg nem felelés problémáját. Az álláspontok nem adtak kielégítő választ az Afrikai Unió Béke és Biztonsági Tanácsa által 2015. október 17-én és november 13-án hozott határozatokra sem, különös tekintettel az arushai megállapodás tiszteletben tartásán alapuló valódi és inkluzív párbeszéd mielőbbi megvalósításának szükségességére.

                  2015. november 13-án az (EU) 2016/394 tanácsi határozattal
                     2
                   lezárultak a konzultációk, és az EU meghozta az említett határozat mellékletében meghatározott megfelelő intézkedéseket, többek között felfüggesztette a burundi közigazgatás, illetve intézmények számára közvetlenül nyújtott pénzügyi támogatásokat vagy alapokból nyújtott támogatásokat (beleértve a költségvetési támogatást).

               A 2020. évi békés politikai átmenetet követően, amely Ndayishimiye elnök megválasztásához és új kormány kinevezéséhez vezetett, az EU pozitív lendületet tapasztalt, amit az alábbiak is alátámasztanak:

               ·konstruktív politikai párbeszéd indítása Burundival az AKCS–EU partnerségi megállapodás 8. cikke szerint;

               ·kormányzati erőfeszítések a béke és a stabilitás támogatása, a jó kormányzás előmozdítása és a tömegtájékoztatás szabadsága érdekében; nyilatkozatok az emberi jogokról, a jogállamiságról és a büntetlenség elleni küzdelemről;

               ·megállapodás egy ütemtervről („Feuille de route”), amely a burundi kormány részéről emberi jogi kötelezettségvállalásokat tartalmaz az (EU) 2016/394 tanácsi határozatra reagálva; igazságszolgáltatás és jogállamiság; a véleménynyilvánítás és a sajtó szabadsága; jó kormányzás; béke, biztonság és demokrácia; üzleti környezet; környezet és biológiai sokféleség;

               ·nagyszámú, Burundiba önként visszatérő menekült;

               ·a nemzetközi közösséggel és a szomszédos országokkal való együttműködés újraindítása.

                  Tekintettel ezekre az eredményekre és kötelezettségvállalásokra, a misszióvezetők 2021. május 19-i jelentésükben kifejtették, hogy az (EU) 2016/394 tanácsi határozat mellékletében szereplő megfelelő intézkedések már nem relevánsak, ezért javasolták azok megszüntetését.

                  Mindazonáltal az AKCS–EU partnerségi megállapodás 8. cikke alapján Burundival kialakított politikai párbeszéd keretében továbbra is napirenden kell tartani a következő kérdéseket:

               ·a jó kormányzás, a jogállamiság, az emberi jogok és az üzleti környezet javítása, ami a fenntartható fejlődés szükséges alapját képezi;

               ·a politikai foglyok szabadon bocsátása, az ellenzék tagjainak és a civil társadalom képviselőinek a visszatérése; a politikai tér megnyitása és az ellentétek lecsillapítása a megbékélés elérése érdekében;

               ·folyamatos erőfeszítések a tömegtájékoztatás szabadságának megerősítésére;

               ·az önkényes letartóztatások számának csökkentése; a politikai kötődésű erőszakos csoportok („Imbonerakure”) illetékes hatóságok általi jobb ellenőrzése, valamint a Nemzeti Hírszerző Szolgálat (SNR) bizonyos tevékenységeinek fokozott elszámoltathatósága és átláthatósága; az igazságszolgáltatás reformja, az állam és a párt szétválasztása;

               ·a civil társadalom/nem kormányzati szervezetek függetlenségének tiszteletben tartása.

                  E javaslat célja ezért az (EU) 2016/394 tanácsi határozat hatályon kívül helyezése, ami az AKCS–EU partnerségi megállapodás 96. cikke szerinti konzultációk következtetéseiben meghatározott megfelelő intézkedések megszüntetését eredményezi.

               •Összhang a szabályozási terület jelenlegi rendelkezéseivel

                  Ez a javaslat összhangban áll a szabályozási terület jelenlegi rendelkezéseivel, nevezetesen a következőkkel:

               ·Új európai konszenzus a fejlesztési politikáról: „A mi világunk, a mi méltóságunk, a mi jövőnk” (2017. június 8.)
                  3

               ·Az EU kül- és biztonságpolitikára vonatkozó globális stratégiája

               ·Közös közlemény az Európai Parlamentnek és a Tanácsnak: Az Afrikával kapcsolatos átfogó stratégia felé (2020. március 9.)
                  4

               ·Az emberi jogokra és a demokráciára vonatkozó uniós cselekvési terv (2020–2024)
                  5

               ·Az emberi jogokra és a demokráciára vonatkozó uniós stratégiai keret (2012)
                  6

               ·A nemek közötti egyenlőségre vonatkozó III. uniós cselekvési terv (2020. november 25.)
                  7

                  Az uniós együttműködés a 2030-ig tartó időszakra szóló menetrenden és a fenntartható fejlődési célokon, a Párizsi Megállapodáson, valamint az addisz-abebai cselekvési programon alapul.

                  A javaslat lehetővé teszi e rendelkezések teljes körű végrehajtását, mivel teret enged a burundi kormánnyal való együttműködésnek, miközben az újraindított állandó politikai párbeszéd keretében folytatódik az aggályos kérdések nyomon követése.

                •Összhang az Unió egyéb szakpolitikáival

                  A javaslat összhangban van a Bizottság 2019–2024-es időszakra vonatkozó prioritásaival, amennyiben azok a külső fellépésekre is alkalmazandók. Ezek a prioritások a következők: zöld megállapodás, digitális átalakulás és adattechnológiák, szövetségek a fenntartható növekedésért és a tisztességes munkahelyekért, a migráció jobb kezelése és irányítása, migrációs partnerségek, valamint kormányzás, béke és biztonság. A javaslat szintén összhangban van az Európai Unió kül- és biztonságpolitikára vonatkozó 2016. évi globális stratégiájával.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A tagállamok kormányainak a Tanács keretében ülésező képviselői között létrejött, az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodás
                     8
                   mellékletének 3. cikke, valamint a felülvizsgált Cotonoui Megállapodás
                     9
                   96. cikke.

               •Szubszidiaritás

                  E javaslat célkitűzéseit a tagállamok nem tudják kielégítően megvalósítani, az Unió szintjén azonban terjedelmük és hatásaik miatt e célok jobban megvalósíthatók.

               •Arányosság

                  Ez a kezdeményezés a külső tevékenységgel kapcsolatos uniós célokat szolgálja, továbbá hozzájárul az EU globális szerepének megerősítésére vonatkozó politikai prioritáshoz. Összhangban van mind a szakpolitikai területre vonatkozó uniós szakpolitikai rendelkezésekkel, mind az egyéb vonatkozó uniós szakpolitikákkal. Az említett határozat hatályon kívül helyezése lehetővé teszi az EU és Burundi közötti rendes kapcsolatok helyreállítását, és az EU a rendelkezésére álló partnerségi eszközök teljes tárházának felhasználásával, más nemzetközi partnerekkel együtt támogatni fogja a burundi kormány folyamatos erőfeszítéseit a demokratikus intézmények stabilizálása és megszilárdítása, az emberi jogok, a jó kormányzás és a jogállamiság előmozdítása, valamint az ütemtervben („Feuille de route”) foglalt, e területek továbbfejlesztésére irányuló kötelezettségvállalások teljesítése érdekében, miközben politikai párbeszédet folytat, ezáltal előmozdítva a kölcsönös elszámoltathatóságot.

               •A jogi aktus típusának megválasztása

                  A javaslatot a Bizottság terjeszti elő az Unió külügyi és biztonságpolitikai főképviselőjével egyetértésben, az (EU) 2016/394 tanácsi határozat mellékletében foglalt megfelelő intézkedések elfogadásához választott eljárást követve. Nincs más olyan jogi eszköz, amely által megvalósíthatók lennének a javaslatban megfogalmazott célkitűzések.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               •Az érdekelt felekkel folytatott konzultációk

                  E javaslat a Burundiban működő uniós missziók vezetői által készített, fent említett jelentés figyelembevételével került kidolgozásra. A jelentésről az Afrika-munkacsoport (COAFR-munkacsoport) 2021. május 25-én, az afrikai, karibi és csendes-óceáni államokkal foglalkozó munkacsoport (AKCS-munkacsoport) pedig 2021. május 28-án tárgyalt. A COAFR-munkacsoport tagjai elismerték a pozitív fejleményeket, és támogatták a megfelelő intézkedések visszavonását, ugyanakkor hangsúlyozták, hogy változatlanul fontos további előrelépésre ösztönözni a burundi kormányt az emberi jogok, a jogállamiság és a kormányzás terén. Az AKCS-munkacsoport tagjai támogatásukat fejezték ki a COAFR-munkacsoport keretében folytatott megbeszélések eredményeivel kapcsolatban, és kiemelték annak jelentőségét, hogy a további előrelépés elősegítése érdekében fenntartsák az érintett személyekre vonatkozó korlátozó intézkedéseket
                     10
                  .

               •Hatásvizsgálat

                  A megfelelő intézkedések visszavonása a várakozások szerint bizalmat teremt majd az EU és Burundi között és normalizálja a kapcsolatokat, hozzájárulhat a pozitív erők megerősítéséhez a burundi hatalmi struktúrákon belül, lehetővé teszi a politikai párbeszédet az érzékeny kérdésekről, fokozza az EU befolyását, valamint megerősíti az EU pozícióját Burundiban más globális szereplőkhöz képest.

                  A megfelelő intézkedések megszüntetése lehetővé teszi, hogy a 2021 és 2027 közötti időszakra vonatkozó többéves indikatív programozást az emberi jogok, a jogállamiság és a kormányzás javításának ösztönzésére használják fel.

               •Alapjogok

               Emellett hatályban maradnak az (EU) 2015/1763 tanácsi határozat
                  11
                szerinti korlátozó intézkedések a burundi demokráciát aláásó vagy a politikai megoldást akadályozó személyekkel, szervezetekkel vagy szervekkel szemben.

               4.KÖLTSÉGVETÉSI VONZATOK

                  A javaslatnak nincsenek költségvetési vonzatai.

               5.EGYÉB ELEMEK

                  Bár ez a javaslat az (EU) 2016/394 tanácsi határozat mellékletében felsorolt megfelelő intézkedések megszüntetését irányozza elő, az (EU) 2015/1763 tanácsi határozat szerinti korlátozó intézkedések továbbra is hatályban maradnak, és azokat adott esetben az említett határozatban előírtak szerint felülvizsgálják.

                  A COAFR-munkacsoport tagjai sürgették az ENSZ Burundival foglalkozó vizsgálóbizottságának jövőjéről szóló egyeztetést. Az egyeztetést követően az ENSZ Emberi Jogi Tanácsa az EU által kezdeményezett határozat
                     12
                   alapján úgy döntött, hogy a burundi emberi jogi helyzettel foglalkozó, újonnan kinevezett különleges előadó fog országspecifikus nyomon követést végezni a vizsgálóbizottság munkájára építve.

               2021/0439 (NLE)

               Javaslat

               A TANÁCS HATÁROZATA

               a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról szóló (EU) 2016/394 tanácsi határozatnak az Unió nevében történő hatályon kívül helyezéséről

               AZ EURÓPAI UNIÓ TANÁCSA,

               tekintettel az Európai Unióról szóló szerződésre,

               tekintettel az Európai Unió működéséről szóló szerződésre,

               tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai közötti, 2000. június 23-án Cotonou-ban aláírt partnerségi megállapodásra
                  13
                (a továbbiakban: Cotonoui Megállapodás) és különösen annak 96. cikke (2) bekezdése a) pontjának negyedik albekezdésére,

               tekintettel a tagállamok kormányainak a Tanács keretében ülésező képviselői között létrejött, a Cotonoui Megállapodás végrehajtása során hozandó intézkedésekről és követendő eljárásokról szóló belső megállapodásra
                  14
                és különösen annak 3. cikkére,

               tekintettel a Bizottság javaslatára,

               mivel:

               (1)Az egyrészről az afrikai, karibi és csendes-óceáni államok, másrészről az Európai Közösség és tagállamai közötti, 2000. június 23-án Cotonou-ban aláírt, majd módosított
                  15
                és meghosszabbított
                  16
                partnerségi megállapodás 96. cikke alapján a Burundi Köztársasággal folytatott konzultációs eljárás az (EU) 2016/394 tanácsi határozattal
                  17
                lezárult, és a Bizottságnak az Unió külügyi és biztonságpolitikai főképviselőjével egyetértésben tett javaslata nyomán meghozták az említett határozat mellékletében meghatározott megfelelő intézkedéseket.

               (2)Összességében a 2020. májusi általános választások által lehetővé tett békés politikai átmenet új reményt keltett a lakosságban, és új lehetőségeket teremtett Burundi, illetve a partnereihez fűződő kapcsolatai számára.

               (3)Az Unió azóta elismerte a burundi kormány által az emberi jogok, a jó kormányzás és a jogállamiság terén felmutatott pozitív eredményeket, valamint az ütemtervében („Feuille de route”) foglalt, e területek továbbfejlesztésére vonatkozó kötelezettségvállalásokat.

               (4)Az ország fejlődéséhez és stabilitásához szükséges reformok végrehajtása mellett elkötelezett kormány alakult, és biztató előrelépés történt az (EU) 2016/394 tanácsi határozatban foglalt kötelezettségvállalások végrehajtása tekintetében.

               (5)A Bizottságnak az Unió külügyi és biztonságpolitikai főképviselőjével egyetértésben elfogadott értékelése szerint az (EU) 2016/394 határozat elfogadásának az említett határozatban foglalt indokai már nem állnak fenn. Ezért ezt a határozatot az Unió nevében hatályon kívül kell helyezni.

               (6)Az emberi jogok, a jó kormányzás és a jogállamiság területén változatlanul kihívások állnak fenn, és a burundi hatóságok részéről további előrelépésre van szükség, többek között az ütemterv végrehajtása révén, valamint a folyamatban lévő EU–Burundi politikai párbeszéd keretében.

               (7)Burundi még mindig instabil, és a megválasztott hatóságoknak a nemzetközi partnerek támogatására van szükségük az ország reform- és fejlesztési programjának végrehajtásához.

               (8)Az Európai Uniónak a többi nemzetközi partnerrel együtt támogatnia kell a nemzeti hatóságoknak a demokratikus intézmények stabilizálására és megszilárdítására, az emberi jogok, a jó kormányzás és a jogállamiság előmozdítására, valamint az ütemtervben foglalt, e területek továbbfejlesztésére vonatkozó kötelezettségvállalások végrehajtására irányuló, folyamatban lévő erőfeszítéseit,

               ELFOGADTA EZT A HATÁROZATOT:

               1. cikk

               Az (EU) 2016/394 határozat az Unió nevében hatályát veszti.

               2. cikk

               Ez a határozat az elfogadásának napján lép hatályba

               Kelt Brüsszelben, -án/-én.

                     a Tanács részéről

                     az elnök

                     (1)

                        A Cotonouban 2000. június 23-án aláírt partnerségi megállapodás egyrészről az afrikai, karibi és csendes-óceáni államok, másrészről az Európai Közösség és tagállamai között (HL L 317., 2000.12.15., 3. o.). Az AKCS–EU partnerségi megállapodás a 2005. június 25-én Luxembourgban aláírt megállapodással (
                  HL L 209., 2005.8.11., 27. o.
                  ) és a 2010. június 22-én Ouagadougouban aláírt megállapodással (HL L 287., 2010.11.4., 3. o.) módosult. Az AKCS–EU Nagykövetek Bizottságának az AKCS–EU Nagykövetek Bizottsága 2020. december 4-i 2/2020 határozatával (HL L 420., 2020.12.14., 32. o.) és az AKCS–EU Nagykövetek Bizottsága 2021. november 26-i 3/2021 határozatával (HL L 441., 2021.12.9., 3. o.) módosított, az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozata (HL L 001., 2020.1.3., 3. o.) meghosszabbította az AKCS–EU partnerségi megállapodás alkalmazását 2022. június 30-ig vagy az új AKCS–EU partnerségi megállapodás hatálybalépéséig vagy ideiglenes alkalmazásának kezdetéig, attól függően, hogy melyik a legkorábbi időpont.

                     (2)

                        A Tanács (EU) 2016/394 határozata (2016. március 14.) a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról (HL L 73., 2016.3.18., 90. o.).

                     (3)

                        A Tanács és a tagállamok kormányainak a Tanács keretében ülésező képviselői, az Európai Parlament és a Bizottság által elfogadott együttes nyilatkozat az Európai Unió fejlesztési politikájáról: A mi világunk, a mi méltóságunk, a mi jövőnk (HL C 210., 2017.6.30., 1. o.).

                     (4)

                        Közös közlemény az Európai Parlamentnek és a Tanácsnak: Az Afrikával kapcsolatos átfogó stratégia felé (JOIN(2020) 4 final).

                     (5)

                        Közös közlemény az Európai Parlamentnek és a Tanácsnak: Az emberi jogokra és a demokráciára vonatkozó uniós cselekvési terv (JOIN(2020) 5 final).

                     (6)

                        Uniós stratégiai keret és cselekvési terv (11855/12. sz. tanácsi dokumentum).

                     (7)

                        Közös közlemény az Európai Parlamentnek és a Tanácsnak: A nemek közötti egyenlőségre vonatkozó III. uniós cselekvési terv (GAP) – Az EU külső tevékenységeiben a nemek közötti egyenlőség biztosítását és a nők szerepének megerősítését célzó ambiciózus program (JOIN(2020 17 final).

                     (8)

                        Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodás végrehajtása során hozandó intézkedésekről és követendő eljárásokról (HL L 317., 2000.12.15., 376. o.).

                     (9)

                        A Cotonouban 2000. június 23-án aláírt partnerségi megállapodás egyrészről az afrikai, karibi és csendes-óceáni államok, másrészről az Európai Közösség és tagállamai között (HL L 317., 2000.12.15., 3. o.). Az AKCS–EU partnerségi megállapodás a 2005. június 25-én Luxembourgban aláírt megállapodással (HL L 209., 2005.8.11., 27. o.) és a 2010. június 22-én Ouagadougouban aláírt megállapodással (HL L 287., 2010.11.4., 3. o.) módosult. Az AKCS–EU Nagykövetek Bizottságának az AKCS–EU Nagykövetek Bizottsága 2020. december 4-i 2/2020 határozatával (HL L 420., 2020.12.14., 32. o.) és az AKCS–EU Nagykövetek Bizottsága 2021. november 26-i 3/2021 határozatával (HL L 441., 2021.12.9., 3. o.) módosított, az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozata (HL L 001., 2020.1.3., 3. o.) meghosszabbította az AKCS–EU partnerségi megállapodás alkalmazását 2022. június 30-ig vagy az új AKCS–EU partnerségi megállapodás hatálybalépéséig vagy ideiglenes alkalmazásának kezdetéig, attól függően, hogy melyik a legkorábbi időpont.

                     (10)

                        A Tanács (KKBP) 2015/1763 határozata (2015. október 1.) a burundi helyzetre tekintettel hozott korlátozó intézkedésekről (HL L 257., 2015.10.2., 37. o.).

                     (11)

                        A Tanács (KKBP) 2015/1763 határozata (2015. október 1.) a burundi helyzetre tekintettel hozott korlátozó intézkedésekről (HL L 257., 2015.10.2., 37. o.).

                     (12)

                        Emberi Jogi Tanács: Az emberi jogok helyzete Burundiban, A/HRC/48/16.

                     (13)

                        A Cotonouban 2000. június 23-án aláírt partnerségi megállapodás egyrészről az afrikai, karibi és csendes-óceáni államok, másrészről az Európai Közösség és tagállamai között (HL L 317., 2000.12.15., 3. o.). Az AKCS–EU partnerségi megállapodás a 2005. június 25-én Luxembourgban aláírt megállapodással (
                  HL L 209., 2005.8.11., 27. o.
                  ) és a 2010. június 22-én Ouagadougouban aláírt megállapodással (HL L 287., 2010.11.4., 3. o.) módosult. Az AKCS–EU Nagykövetek Bizottságának az AKCS–EU Nagykövetek Bizottsága 2020. december 4-i 2/2020 határozatával (HL L 420., 2020.12.14., 32. o.) és az AKCS–EU Nagykövetek Bizottsága 2021. november 26-i 3/2021 határozatával (HL L 441., 2021.12.9., 3. o.) módosított, az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozata (HL L 001., 2020.1.3., 3. o.) meghosszabbította az AKCS–EU partnerségi megállapodás alkalmazását.

                     (14)

                        Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodás végrehajtása során hozandó intézkedésekről és követendő eljárásokról (HL L 317., 2000.12.15., 376. o.).

                     (15)

                        Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).

                     (16)

                        Az AKCS–EU Nagykövetek Bizottságának az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról szóló, 2020. december 4-i 2/2020 határozatával [2020/2052] (HL L 420., 2020.12.14., 32. o.) módosított, az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról [2020/2] (HL L 1., 2020.1.3., 3. o.), valamint az AKCS–EK Nagykövetek Bizottságának 3/2021 határozata (2021. november 26.) az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról [2021/2175] (HL L 441., 2021.12.9., 3. o.).

                     (17)

                        A Tanács (EU) 2016/394 határozata (2016. március 14.) a Burundi Köztársasággal az egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodás 96. cikke alapján folytatott konzultációs eljárás lezárásáról (HL L 73., 2016.3.18., 90. o.).


               EURÓPAI BIZOTTSÁG
            Brüsszel, 2021.11.19.
            COM(2021) 698 final
            2021/0363(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Francia Köztársaság EGF/2021/005 FR/Airbus referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2021. július 26-án Franciaország az Airbusnál Franciaországban történt elbocsátásokat követően „EGF/2021/005 FR/Airbus” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2021/005 FR/Airbus

                        Tagállam

                        Franciaország

                        Érintett régió(k) (NUTS
                           2
                         2 szint)

                        Midi-Pyrénées

                        (FRJ2)

                        Pays de la Loire

                        (FRG0)

                        A kérelem benyújtásának dátuma

                        2021. július 26.

                        A kérelem átvételi elismervényén feltüntetett dátum

                        2021. augusztus 9.

                        A kiegészítő információk kérésének dátuma

                        2021. augusztus 9.

                        A kiegészítő információk benyújtásának határideje

                        2021. szeptember 13.

                        Az értékelés lezárásának határideje

                        2021. november 24.

                        Beavatkozási kritérium

                        Az EGAA-rendelet 4. cikke (2) bekezdésének a) pontja

                        Elsődlegesen érintett vállalat

                        Airbus

                        (Airbus SE)

                        Érintett vállalatok száma

                        1

                        Gazdasági ágazat(ok)

                        (NACE Rev. 2 ágazat)
                           3

                        30. ágazat (Egyéb jármű gyártása)

                        Referencia-időszak (négy hónap):

                        2020. november 1. – 2021. március 1.

                        A referencia-időszak alatt elbocsátottak száma (a)

                        508

                        A referencia-időszak előtt vagy után elbocsátottak száma (b)

                        0

                        Az elbocsátottak száma összesen (a + b)

                        508

                        A támogatható kedvezményezettek száma összesen

                        508

                        A megcélzott kedvezményezettek száma összesen

                        297

                        A személyre szabott szolgáltatásokhoz kapcsolódó költségvetés (EUR)

                        4 406 194

                        Az EGAA végrehajtásához kapcsolódó költségvetés
                           4
                         (EUR)

                        0

                        Teljes költségvetés (EUR)

                        4 406 194

                        EGAA-hozzájárulás (85 %) (EUR)

                        3 745 264

               A KÉRELEM ÉRTÉKELÉSE

               Az eljárás

               4.Franciaország 2021. július 26-án kérelmet nyújtott be EGF/2021/005 FR/Airbus referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek
                  5
               . A Bizottság 2021. augusztus 9-én visszaigazolta a kérelem beérkezését, és kiegészítő információkat kért Franciaországtól. Ezeket a kiegészítő információkat a kérelem benyújtásától számított 25 munkanapon belül benyújtották, miután Franciaország kellően indokolt kérésére a határidőt 10 munkanappal meghosszabbították. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. november 24-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 508 elbocsátott munkavállalóra vonatkozik, akiknek a tevékenysége megszűnt az Airbus (Airbus SE) Airbus Commercial részlegének (a továbbiakban: Airbus Commercial) gazdasági és szociális egységénél
                  6
               . Az Airbus a NACE Rev. 2. rendszer szerinti gazdasági ágazatok közül a 30. ágazatban (Egyéb jármű gyártása) működik. A vállalat által végrehajtott elbocsátásokra Midi-Pyrénées (FRJ2) és Pays de la Loire (FRG0) NUTS 2 régiókban került sor.

               Beavatkozási kritériumok

               6.Franciaország a kérelmét az EGAA-rendelet 4. cikk (2) bekezdésének a) pontjában meghatározott kritériumok alapján nyújtotta be, amelyek szerint a támogatás feltétele legalább 200 munkavállaló elbocsátása és/vagy önálló vállalkozó tevékenységének megszűnése egy négy hónapos referencia-időszak alatt egy vállalkozáson belül egy tagállamban, ideértve a tevékenységeknek a vállalkozás beszállítóinál vagy a továbbfeldolgozó vállalatoknál történt megszűnését.

               7.A kérelem tekintetében a négy hónapos referencia-időszak 2020. november 1-jétől 2021. március 1-jéig tartott, amelynek során az Airbus 508 munkavállalót bocsátott el.

               Az elbocsátások és a tevékenységmegszüntetések számának kiszámítása

               8.A referencia-időszak alatt elbocsátott munkavállalók tevékenységmegszüntetéseit a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától számítva vették figyelembe.

               Támogatható kedvezményezettek

               9.A támogatható kedvezményezettek száma 508.

               Az elbocsátásokhoz és a tevékenység beszüntetéséhez vezető események ismertetése

               10.Az Airbus kereskedelmi repülőgépekkel foglalkozó részlege a kereskedelmi repülőgépek egyik vezető gyártója. A kereskedelmi repülés, különösen az utasszállító járatok Covid19-világjárvány miatti általános összeomlása miatt az Airbus kereskedelmi repülőgépekkel foglalkozó részlegének tevékenysége komoly nehézségekkel küszködik.

               11.A világjárvány idején az ágazat legnagyobb részét általános utazási korlátozások sújtották. Emellett a világjárványt követő gazdasági válság számos, a légi közlekedést igénybe vevő ügyfél vásárlóerejét csökkentette, és arra sarkallta őket, hogy vizsgálják felül a légi közlekedés igénybevételére vonatkozó döntéseiket.

               12.A legtöbb kereskedelmi légitársaság már bejelentett vagy végre is hajtott nagyszabású szerkezetátalakítási terveket annak érdekében, hogy megmentse a vállalatokat az ágazat teljes helyreállásáig. Az Airbus szerint utóbbi várhatóan nem fog bekövetkezni 2025 előtt
                  7
               .

               13.A légitársaságok szerkezetátalakítási terveinek részeként számos repülőgépet idő előtt vontak ki a forgalomból, és felfüggesztették vagy törölték az új repülőgépek beszerzésére vonatkozó terveket. A repülőgépek bőséges rendelkezésre állása tovább rontotta azok eladási árát
                  8
               .

               14.A kereskedelmirepülőgép-gyártás adta az Airbus teljes forgalmának 67 %-át
                  9
               . 2020 áprilisától a termelési terveket hozzá kellett igazítani a válsághelyzethez, ami a termelési szintek egyharmados csökkenéséhez vezetett
                  10
               .

               15.Ahhoz, hogy munkaerejét a hirtelen kiigazított termelési tervekhez igazítsa, az Airbusnak szerkezetátalakítási tervet kellett végrehajtania. Egy az egész vállalatra kiterjedő kollektív szerződés
                  11
                szerint csak Franciaországban 4 248 álláshelyet szüntettek meg
                  12
               .

               16.Az Airbus első lépésként kihasználta a Franciaországban a világjárványra adott válaszként elfogadott új vészhelyzeti jogszabályok
                  13
                rendelkezései nyújtotta lehetőségeket. Ezek a rendelkezések lehetővé teszik a vállalkozások számára, hogy ideiglenesen más vállalkozásokhoz közvetítsenek ki alkalmazottakat. Az Airbus esetében erre az Airbus más alegységein belül, illetve külső vállalatoknál találtak megoldásokat. Következésképpen az érintett munkavállalókat nem kellett elbocsátani.

               17.A francia kormány programot indított az ágazat támogatására
                  14
               . A francia kormány által nyújtott támogatás lehetővé tette az Airbus számára, hogy megtartson további 500, magasan képzett mérnöki munkahelyet.

               18.A tárgyaló felek abban is megállapodtak, hogy létrehoznak egy programot, amely iránymutatást nyújt azoknak a munkavállalóknak, akik önkéntesen megszüntetik az Airbusszal fennálló munkaviszonyukat.

               19.Ezenkívül a Covid19-világjárvány okozta gazdasági válságra reagálva a francia kormány ideiglenes hosszú távú részmunkaidős programot
                  15
                indított, amely lehetővé teszi a nehézségekkel küzdő vállalatok számára, hogy csökkentsék munkavállalóik munkaidejét. E programnak köszönhetően további 1 502 munkahely volt megmenthető.

               20.Bár az elbocsátások számát sikerült jelentősen csökkenteni, 2 246 munkahely így is megszűnt.

               Az elbocsátások várható hatása a helyi, a regionális és az országos gazdaságra és foglalkoztatásra

               21.A francia hatóságok szerint az érintett régiókat különösen erősen sújtja a Covid19-világjárványt követő válság. Mindkét régiónak már a válság előtt is növekvő munkanélküliséggel kellett szembenéznie. Pays de la Loire-ban a munkanélküliségi ráta a 2008. évi 6,8 %-ról 2018-ban 8,5 %-ra, Occitanie-ban (Midi-Pyrénées érintett régiójában) pedig ugyanebben az időszakban 8,8 %-ról 10,7 %-ra emelkedett. 2018-tól a munkanélküliségi ráták enyhén csökkenni kezdtek, amikor a válság 2021-ben kirobbant. 2021 első negyedévében a munkanélküliség 6,9 % volt Pays de la Loire és 9,4 % Occitanie-ban
                  16
               .

               22.Az elbocsátások várhatóan jelentős hatást gyakorolnak a munkaerőpiacra és a gazdaságra, különösen Occitanie-ban. Toulouse városa és a környező régió Európa fő repüléstechnikai klasztere. 110 000 főt foglalkoztatnak az ágazatban. A régió nagymértékben függ a repüléstechnikától, mivel ez a régió legfontosabb ágazata. Az Airbus a régióban a legnagyobb magánmunkáltató. Az Airbus termelési terveinek 35 %-os csökkentése várhatóan nagyon súlyos következményekkel jár majd a foglalkoztatásra nézve az egész ágazatban, ami számos beszállítóra stb.
                  17
                hatással lesz.

               23.Occitanie esetében, bár az elbocsátott munkavállalók nagy része magas iskolai végzettséggel rendelkezik, mintegy 31 %-uk 50 évesnél idősebbek, ami megnehezíti az újrafoglalkoztatásukat. A régió azonban fontos ökoszisztémává vált az induló vállalkozások számára, ami lehetőségeket kínál az önálló vállalkozást indítani kívánó kedvezményezettek számára
                  18
               .

               24.Pays de la Loire-ban a légi közlekedési válságnak a helyi gazdaságra és a munkaerőpiacra gyakorolt hatása a regionális gazdaság nagy fokú diverzifikációja miatt várhatóan kevésbé lesz negatív. A repüléstechnikai mérnökök és technikusok számára azonban nincs sok munkalehetőség. A tengerhasznosítási ágazatban vagy a megújuló energiák terén várhatóan növekedni fognak a lehetőségek, ami viszont szükségessé teszi az elbocsátott munkavállalók átképzését. Az Occitanie-ban tapasztaltakhoz hasonlóan az érintett munkavállalók életkora is akadályozhatja az újrafoglalkoztatást. Az érintett alkalmazottak 11 %-a 55 évnél idősebb
                  19
               .

               A változásra való felkészülésre és a szerkezetátalakításra vonatkozó uniós minőségi keret (QFR) alkalmazása

               25.Franciaország ismertette, hogyan vették figyelembe a változásra való felkészülésre és a szerkezetátalakításra vonatkozó uniós minőségi keretben megfogalmazott ajánlásokat: A francia munka törvénykönyve szerint az in bonis, vagyis felszámolás alatt nem álló, 1 000 vagy annál több alkalmazottat foglalkoztató vállalatok kötelezettsége viselni a szervezeti szerkezetátalakítás következtében elbocsátott alkalmazottakat érintő, kísérő aktív munkaerőpiaci intézkedések teljes költségét. A hatóságok beavatkozása csak akkor várható, ha az elbocsátó vállalkozás által biztosított intézkedések véget érnek.

               26.A francia hatóságok szerint az Airbus rendkívül kifinomult rendszerrel rendelkezik a változások felismerésére és előrejelzésére, különösen a személyzet sajátos készségeinek és kompetenciáinak szükségessége, valamint általában a személyzeti igények tekintetében
                  20
               . A személyzeti és a szakszervezeti képviselők szorosan részt vesznek a változásokhoz való alkalmazkodást célzó szervezeti tervek kidolgozásában. Annak ellenére, hogy a világjárvány és az azt követő válság váratlanul sújtotta az ágazatot, az Airbus ennek köszönhetően a személyzet és a szakszervezet képviselőivel folytatott konzultációk meglévő rendszerére támaszkodhatott, hogy megvitassák a válsághelyzet kezeléséhez szükséges szerkezetátalakítási tervet.

               27.Franciaország arról tájékoztatott, hogy az Airbus in bonis és több mint 1 000 munkavállalót foglalkoztató vállalatként aktív munkaerőpiaci intézkedéscsomagot hozott létre, amelynek célja az elbocsátott munkavállalók segítése. Az Airbus egy külső, az újbóli elhelyezkedés esélyének javításával foglalkozó tanácsadó céggel együttműködésben létrehozta a Mobility Pathways elnevezésű útmutató információs pontot, amely az érintett munkavállalók első számú kapcsolattartója. Az információs ponton a munkavállalók nemcsak a lehetőségeikkel kapcsolatban kapnak kezdeti iránymutatást, hanem további segítséget is kapnak a képzési intézkedésekben való részvételre vagy az új munkahely megtalálására irányuló törekvéseikhez.

               A nemzeti vagy uniós forrásokból finanszírozott intézkedéseket kiegészítő jelleg

               28.A francia hatóságok megerősítették, hogy a lentiekben ismertetett, az EGAA-ból nyújtott pénzügyi hozzájárulásban részesülő intézkedés nem részesül pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               29.Franciaország jelezte, hogy a személyre szabott szolgáltatások koordinált csomagját a személyzeti és a szakszervezeti képviselőkkel egyeztetve dolgozták ki. Az Airbus és az érintett személyzeti és szakszervezeti képviselők
                  21
                közötti – nemzeti és nemzetközi szintű – találkozók és tárgyalások hosszú során a tárgyaló felek azonosították a személyzetre gyakorolt közvetlen hatás enyhítésének, valamint az érintett munkavállalókat segítő intézkedéscsomagok kidolgozásának lehetséges módjait. A belső tárgyalási fordulók 2020. június 30-án kezdődtek és 2020. október 15-én zárultak le.

               A megcélzott kedvezményezettek és a javasolt intézkedések

               A megcélzott kedvezményezettek

               30.Az intézkedésekben várhatóan részt vevő elbocsátott munkavállalók becsült száma 297. E munkavállalók nemek, korcsoport és iskolai végzettség szerinti megoszlása a következő:

                        Kategória

                        A várható
                           kedvezményezettek száma

                        Nem:

                        Férfiak:

                        236

                        (79,5 %)

                        Nők:

                        61

                        (20,5 %)

                        Nem bináris

                        0

                        (0,0 %)

                        Korcsoport

                        30 év alattiak:

                        35

                        (11,8 %)

                        30–54 év közöttiek:

                        222

                        (74,7 %)

                        54 év felettiek:

                        40

                        (13,5 %)

                        Iskolai végzettség

                        Legfeljebb alsó középfokú végzettség
                           22

                        0

                        (0,0 %)

                        Felső középfokú
                           23
                         vagy posztszekunder végzettség
                           24

                        150

                        (50,5 %)

                        Felsőfokú végzettség
                           25

                        147

                        (49,5 %)

               Javasolt intézkedések

               31.Azok az intézkedések, amelyek esetében a francia hatóságok EGAA-társfinanszírozást kérnek, az elbocsátó vállalkozás által az érintett munkavállalóknak kínált személyre szabott intézkedéscsomag részét képezik. Azonban csak azok az intézkedések jogosultak EGAA-támogatásra, amelyek nem korlátozódnak csupán az elbocsátó vállalkozás jogi kötelezettségeire, és amelyeket az alábbiakban ismertetünk:

               –Vállalkozásindítási támogatások: Az intézkedés célja, hogy kedvezményezettenként 15 000 EUR vállalkozásindítási támogatás nyújtásával támogassa azokat a kedvezményezetteket, akik önálló vállalkozást szeretnének indítani. Az érdekelt munkavállalók jelentkezhetnek a vállalkozásindítási programra, és a programba való belépést követő hat hónapig igényelhetik a támogatást. A támogatás átalányösszegként kerül kifizetésre, ha bizonyítékot szolgáltatnak arra vonatkozóan, hogy a vállalkozást ténylegesen bejegyezték. A teljes folyamatot a Mobility Pathways irányítja, amely útmutatást nyújt az üzleti tervek alkalmazásához, ellenőrzéséhez és validálásához, és végül dönt a támogatásról. Ha a kedvezményezettek közösen hoznak létre vállalkozást, minden kedvezményezett megkapja a teljes összeget.

               –Vállalkozásalapító képzés: Ez az intézkedés azoknak a kedvezményezetteknek szól, akik részt vesznek a vállalkozásindítási programban. Az önálló vállalkozás indítása iránt érdeklődők számára széles körű képzést kínálnak.

               –A vállalkozásalapító képzéssel kapcsolatos kiadásokhoz nyújtott juttatások: A vállalkozásalapító képzésen részt vevő kedvezményezettek számára a szállás, az étkezés, a közlekedés, valamint az esetleges tolmácsolási szolgáltatások stb. költségeit téríthetik meg.

               –Bérkiegészítések: Ennek az intézkedésnek az a célja, hogy ösztönözze az új munkahelyek elfogadását, még akkor is, ha a talált új munkahely fizetése alacsonyabb, mint a korábbi állásban kapott fizetés. A havi maximális összeg 350 EUR, amelyet legfeljebb 12 hónapos időszakra fizetnek ki.

               32.Franciaország tájékoztatása szerint az elbocsátó vállalkozás rendszeresen kínál képzéseket alkalmazottai számára, amelyek során különös figyelmet fordítanak a digitális készségekre és az erőforrás-hatékony gazdaságban szükséges készségekre. Ezért az EGAA-rendelet 7. cikkének (2) bekezdésében említett horizontális készségek terjesztése strukturális alapon nem lenne szükséges. Amennyiben azonban egy adott kedvezményezett számára különleges képzési igény merül fel, azt fel lehet ajánlani.

               33.Az itt ismertetett javasolt tevékenységek az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               34.Franciaország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               35.A költségek teljes becsült összege 4 406 194 EUR, amely kizárólag a személyre szabott szolgáltatásokra fordított összeget foglalja magában, az előkészítő, irányítási, tájékoztatási és népszerűsítési, valamint ellenőrzési és beszámolási tevékenységekre szánt kiadásokat nem.

               36.Az EGAA-ból igényelt teljes pénzügyi hozzájárulás összege 3 745 264 EUR (az összköltség 85 %-a).

               37.A tagállami előfinanszírozás vagy társfinanszírozás forrása az Airbus.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           26

                        Becsült összköltség

                        (EUR)
                           27

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Vállalkozásindítási támogatások (prime création d’entreprise)

                        217

                        15 000

                        3 255 000

                        Vállalkozásalapító képzés (formation création d’entreprise)

                        275

                        3 974

                        1 092 902

                        Részösszeg (a):

                        A személyre szabott szolgáltatáscsomag százalékos aránya

                        –

                        4 347 902

                        (98,7 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        A vállalkozásalapító képzéssel kapcsolatos kiadásokhoz nyújtott juttatások (allocation frais annexes formation création d’entreprise)

                        21

                        724

                        15 199

                        Bérkiegészítések (indemnité différentielle de salaire)

                        22

                        1 959

                        43 093

                        Részösszeg (b):

                        A személyre szabott szolgáltatáscsomag százalékaránya:

                        –

                        58 292

                        (1,3 %)

                        Az EGAA-rendelet 7. cikkének (5) bekezdése szerinti tevékenységek

                        1. Előkészítő tevékenységek

                        –

                        0

                        2. Irányítás

                        –

                        0

                        3. Tájékoztatás és nyilvánosság

                        –

                        0

                        4. Ellenőrzés és jelentéstétel

                        –

                        0

                        Részösszeg (c):

                        Százalékarány az összköltséghez képest:

                        –

                        0

                        (0 %)

                        Összköltség (a + b + c):

                        –

                        4 406 194

                        EGAA-hozzájárulás (az összköltség 85 %-a)

                        –

                        3 745 264

               38.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének a 35 %-át. Franciaország megerősítette, hogy ezen intézkedések a munkakereső vagy képzési tevékenységekben részt vevő, támogatásra jogosult kedvezményezettek tevékeny részvételétől függnek.

               39.Franciaország megerősítette, hogy az önálló vállalkozáshoz, a vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               40.Franciaország 2020. november 1-jén kezdte meg a személyre szabott szolgáltatások nyújtását a támogatásra jogosult kedvezményezettek részére. Az intézkedésekkel kapcsolatos kiadásokhoz ezért 2020. november 1-től kezdve a finanszírozási határozat hatálybalépésétől számított 24 hónapig nyújtható pénzügyi hozzájárulás az EGAA-ból.

               41.Franciaország nem él azzal a lehetőséggel, hogy forrásokat kérjen az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekhez.

               Irányítási és kontrollrendszerek

               42.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Franciaország értesítette a Bizottságot arról, hogy a pénzügyi hozzájárulást a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztériumhoz tartozó Délégation générale à l’emploi et à la formation professionnelle (DGEFP), azon belül pedig a Mission Fonds national de l'Emploi (DGEFP - MFNE) részleg fogja irányítani. A kifizetéseket a DGEFP-n belül a Mission des Affaires Financières (DGEFP - MAFI) részleg végzi. A Commission Interministérielle de Coordination des Contrôles (CICC) az EGAA francia ellenőrző hatósága. Az intézkedések végrehajtásáért az Airbus lesz felelős. E tekintetben a francia hatóságok partnerségi megállapodást kötnek az Airbusszal.

               Az érintett tagállam vállalásai

               43.Franciaország minden szükséges biztosítékot megadott az alábbiak tekintetében:

               –a javasolt tevékenységekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –az Airbus, amely a leépítések után folytatja tevékenységét, eleget tett az elbocsátásokra vonatkozó jogi követelményeknek és a munkavállalóival szemben is ennek megfelelően járt el,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               44.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  28
                8. cikkében meghatározottaknak megfelelően 186 millió EUR.

               45.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt tevékenységek összköltségének 85 %-át kitevő 3 745 264 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  29
                9. pontja értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 3 745 264 EUR összegnek az érintett költségvetési sorba történő átcsoportosítására is.

               48.A Bizottság az EGAA igénybevételéről szóló határozatra irányuló javaslat elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  30
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosításnak az Európai Parlament és a Tanács általi jóváhagyásáról.

               2021/0363 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Francia Köztársaság EGF/2021/005 FR/Airbus referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  31
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  32
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja, hogy kifejezze a szolidaritást, és előmozdítsa a tisztességes és fenntartható foglalkoztatást az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalók és azon önálló vállalkozók számára, akiknek tevékenysége megszűnik, és segíti őket abban, hogy a lehető leghamarabb visszatérjenek a tisztességes foglalkoztatásba és tartósan elhelyezkedjenek.

               (2)Az EGAA éves maximális összege az (EU, Euratom) 2020/2093 tanácsi rendelet
                  33
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)Franciaország az Európai Unión belül folyó gazdasági tevékenységek statisztikai osztályozási rendszere (NACE)
                  34
                Revision 2. rendszer szerinti 30. ágazatban (Egyéb jármű gyártása) az Airbus vállalatnál Franciaországban történt elbocsátásokra tekintettel 2021. július 26-án kérelmet nyújtott be az EGAA igénybevétele iránt. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Franciaország által benyújtott kérelem alapján nyújtandó, 3 745 264 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimálisra csökkentése érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2022-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 3 745 264 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  35*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról HL L 270., 2019.10.24., 1. o.

                     (3)

                        HL L 393., 2006.12.30., 1. o.

                     (4)

                        Az (EU) 2021/691 rendelet 7. cikkének (5) bekezdése alapján.

                     (5)

                        A 12 hetes határidőt az (EU) 2021/691 rendelet 8. cikke (2) bekezdésének megfelelően 2021. január 1. és 2021. május 3. között felfüggesztették.

                     (6)

                        A gazdasági és szociális egység (unite économique et sociale – UES) a francia jog szerinti jogi konstrukció, amely lehetővé teszi az azonos irányítással rendelkező, ugyanabban az ágazatban működő, azonos érdekekkel rendelkező alkalmazottakat foglalkoztató, de jogilag különálló vállalkozások csoportba tömörülését, azzal a céllal, hogy előmozdítsák a munkavállalók közös képviseletének létrehozását. Az elbocsátásokra az Airbus Commercial gazdasági és szociális egységénél került sor, amely az Airbus SE két francia leányvállalatát, az Airbus SAS-t és az Airbus Operations SAS-t foglalja magában.

                     (7)

                        Nem publikált dokumentum: Airbus „Livre 2”, a Covid19-válság és annak az Airbus franciaországi tevékenységi ágazatára gyakorolt hatásának belső elemzése.

                     (8)

                        Ugyanott.

                     (9)

                        https://www.airbus.com/content/dam/corporate-topics/financial-and-company-information/Airbus-FY2020-Presentation.pdf

                     (10)

                  https://www.airbus.com/newsroom/press-releases/en/2020/04/airbus-reports-first-quarter-q1-2020-results.html

                     (11)

                        « Accord collectif relatif au plan d’adaptation des sociétés composant l’UES Airbus Commercial dans le contexte de la crise économique Covid-19 et ses conséquences sur l’emploi ».

                     (12)

                        Az Airbusnak világszerte mintegy 9 400 álláshelyet kellett leépítenie. https://www.airbus.com/content/dam/corporate-topics/financial-and-company-information/Airbus-FY2020-SN.pdf

                     (13)

                        Loi d’urgence n°2020-734, 2020. június 17.

                     (14)

                        A programot a CORAC (Conseil pour la Recherche Aéronautique Civile) indította útjára.

                     (15)

                        Activité Partielle de Longue Durée (APLD) : https://www.service-public.fr/professionnels-entreprises/vosdroits/F35381

                     (16)

                        A francia Nemzeti Statisztikai és Gazdaságtudományi Intézet által gyűjtött adatok – további információk a módszertanról és a statisztikákról: https://www.insee.fr/fr/metadonnees/source/indicateur/p1660/description

                     (17)

                        Nem publikált dokumentum: Airbus – Étude d’Impact, BPI Consulting Paris, 12/2020.

                     (18)

                        Ugyanott.

                     (19)

                        Ugyanott.

                     (20)

                        A 2019. február 15-i „Accord-Gestion des Emplois et des Parcours Professionnels” című dokumentumban az Airbus kötelezettséget vállalt arra, hogy nemcsak elemzi ezeket a szükségleteket, de meg is vitatja azokat az összes érintett belső szereplővel.

                     (21)

                        CGA-F (Comité de Groupe Airbus France), CSE-C (Comité Social Economique-Central), CSE-E (Comité Social Economique-Etablissement), Comité Européen.

                     (22)

                        ISCED 0–2.

                     (23)

                        ISCED 3.

                     (24)

                        ISCED 4.

                     (25)

                        ISCED 5–8.

                     (26)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos a Franciaország által benyújtott kérelemben szereplő összeggel.

                     (27)

                        A végösszegek a kerekítés miatt nem egyeznek.

                     (28)

                        HL L 433I., 2020.12.22., 11. o.

                     (29)

                        HL L 433., 2020.12.22., 29. o.

                     (30)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (31)

                        HL L 153., 2021.5.3., 48. o.

                     (32)

                        HL L 433., 2020.12.22., 29. o.

                     (33)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433., 2020.12.22., 11. o.).

                     (34)

                        Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).

                     (35)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.


               EURÓPAI BIZOTTSÁG
            Brüsszel, 2022.1.12.
            COM(2022) 6 final
            2022/0001(NLE)

            Javaslat
            A TANÁCS HATÁROZATA
            az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodás alkalmazásának részleges felfüggesztéséről

               INDOKOLÁS

               Az Európai Unióban a befektetői állampolgársági és letelepedési programokról szóló, 2019. januári bizottsági jelentés
                  1
                rámutatott az ilyen programokkal kapcsolatos aggodalmakra, különösen a biztonság, a szervezett bűnözés beszivárgása, a pénzmosás, a terrorizmus finanszírozása, az adókijátszás és a korrupció tekintetében. A jelentés arra is figyelmeztetett, hogy amennyiben a befektetői állampolgársági programokat az Unióba való belépés tekintetében vízummentességgel rendelkező országok működtetik, a programok felhasználhatók a rendes schengeni eljárás, valamint a kockázatok annak keretében végzett mélyreható értékelésének elkerülésére
                  2
               .

               Az EU és Vanuatu között 2015 óta vízummentességi megállapodás
                  3
                alkalmazandó. 2015 előtt Vanuatu csak egy befektetői állampolgársági programot működtetett, amelynek keretében korlátozott számban állítottak ki útleveleket
                  4
               . 2015 óta azonban Vanuatu további befektetői állampolgársági programokat hozott létre, és jelentősen nőtt a sikeres pályázók száma. A vanuatui hatóságok szerint jelenleg két program működik: a vanuatui hozzájárulási program és a fejlesztéstámogatási program. 2021 márciusáig Vanuatu több mint 10 500 útlevelet állított ki befektetői állampolgársági programjai keretében
                  5
               . 2021 áprilisában Vanuatu parlamentje új állampolgársági programot hagyott jóvá, amely még nem működik
                  6
               .

               2017-ben a Bizottság megkezdte a vanuatui programok vizsgálatát, mivel ezek komoly kétségeket vetettek fel, különösen a biztonsági hiányosságaik miatt. A Bizottság továbbá figyelmeztette a vanuatui hatóságokat a megállapodásban foglalt felfüggesztési lehetőségekre. Ugyancsak 2017-ben a Bizottság tájékoztatást kért a vanuatui hatóságoktól a programok irányításáról, különösen a kérelmezők biztonsági ellenőrzéséről. 2018-ban a Bizottság biztosítékokat kapott Vanuatu kormányától a biztonsági ellenőrzési eljárások tekintetében, kijelentve, hogy ezek az eljárások magukban foglalják az Interpol adatbázisaiban való lekérdezést is.

               Az EU és Vanuatu közötti, 2019. április 15-i ötödik megerősített politikai párbeszéd során az EU megismételte aggodalmait Vanuatu befektetői állampolgársági programjai tekintetében, megjegyezve, hogy azok hatással lehetnek a vízummentességi megállapodásra. Az EU egyértelművé tette, hogy bár a honosítási eljárások Vanuatu szuverén döntését képezik, a visszaélések megelőzése érdekében nagyon szigorú biztonsági háttérellenőrzésekre van szükség.

               2019 júliusában a Bizottság tudomására jutott, hogy kérelmezők annak ellenére szereztek állampolgárságot Vanuatu befektetői állampolgársági programjai keretében, hogy szerepelnek az Interpol adatbázisaiban, és hogy a vanuatui hatóságok nem vették észre, hogy egyes kérelmezők hamisított dokumentumokat (különösen a büntetett előéletre vonatkozó hamisított adatokat) mutattak be.

               A Bizottság levelet küldött a vanuatui hatóságoknak, amelyben további információkat kért a programokról, a biztonsági ellenőrzésről, valamint az állampolgárságnak az Interpol megfigyelési listáin szereplő kérelmezők számára történő megadásáról, és ismételten figyelmeztetett a vízummentesség felfüggesztésének lehetőségére
                  7
               .

               Az EU és Vanuatu közötti, 2021. április 21-i hatodik megerősített politikai párbeszéd során az EU ismét utalt arra, hogy Vanuatu befektetői állampolgársági programjai hatással lehetnek a vízummentességi megállapodásra, és határozottan azt ajánlotta, hogy Vanuatu haladéktalanul foglalkozzon a szervezett bűnözés beszivárgása, a pénzmosás, az adókijátszás és korrupció ilyen programokhoz kapcsolódó lehetséges kockázataival. E politikai párbeszéd során Vanuatu kifejezte elkötelezettségét amellett, hogy ezen aggodalmak kezelése érdekében reformokat hajtson végre, például a különböző érdekelt felekkel – különösen a pénzügyi információs egységével – való szoros együttműködés vagy az útlevéltörvény módosítása révén. 2021 áprilisában azonban Vanuatu kormánya további lépéseket tett egy új állampolgársági program létrehozása érdekében.

               A Vanuatutól kapott információk alapján a Bizottság megállapította, hogy Vanuatu befektetői programjai súlyos biztonsági és egyéb hiányosságokat mutatnak, amelyek kockázatot jelenthetnek az EU és tagállamai belső biztonságára nézve. Különösen a kérelmek feldolgozására fordított átlagos idő túl rövid ahhoz, hogy lehetővé tegye az alapos ellenőrzést, és az állampolgárság megadása előtt nem kerül sor szisztematikus információcserére a kérelmező származási országával vagy korábbi tartózkodási helye szerinti országgal. Ezenkívül nincsenek követelmények a Vanuatuban való fizikai tartózkodásra vagy jelenlétre vonatkozóan. A személyes jelenlétet igénylő meghallgatásra vonatkozó követelmény hiánya további kétségeket vet fel a biztonsági ellenőrzés megbízhatóságát illetően, mivel csökkenti a hatóságok azon lehetőségét, hogy megerősítsék a kérelemben szereplő információkat, beleértve azok valódiságát és hitelességét is.

               A rendelkezésre álló adatok aggodalmakat vetnek fel a programok hatókörét, az elutasítási arányt és a kérelmezők származási ország szerinti állampolgárságát illetően is.

               Először is, a sikeres pályázók száma nagyon magas (Vanuatu Útlevélhivatala szerint 2013 és 2021 között több mint 10 500 kérelmező kapott állampolgárságot befektetésért cserébe).

               Másodszor, az elutasítási arány rendkívül alacsony. A rendelkezésre álló információk alapján 2020-ig csupán egyetlen kérelmet utasítottak el
                  8
               . Ez további kétségeket vet fel a biztonsági ellenőrzés és az átvilágítás megbízhatóságát illetően.

               Harmadszor, a sikeres pályázók származási országai közé tartozik néhány, más állampolgársági programokból jellemzően kizárt ország, mint például Irán és Afganisztán, valamint más olyan országok, amelyek állampolgárai az EU-ban való rövid távú tartózkodás esetén vízumkötelezettség alá esnek, többek között Nigéria, Jemen, Szíria, Pakisztán és Líbia.

               Ennek eredményeként a Vanuatu által 2015 óta létrehozott programok lehetővé teszik a vízumköteles állampolgárok számára, hogy megkerüljék a rendes schengeni vízumeljárást, valamint az egyéni migrációs és biztonsági kockázatok annak keretében végzett mélyreható értékelését. Vanuatu befektetői állampolgársági programjai nem biztosítják a befektetői állampolgársági és letelepedési programokról szóló 2019. évi bizottsági jelentésben említett magas szintű biztonságot
                  9
               .

               Végezetül, a 2015 óta létrehozott programokat úgy reklámozták, hogy azok vízummentes belépést biztosítanak az EU-ba, bár a vízummentességi megállapodás célja nem az, hogy lehetővé tegye az EU-ba való beutazás tekintetében vízumköteles harmadik országbeli állampolgárok számára, hogy Vanuatu állampolgárságának megszerzésével megkerülhessék ezt a követelményt. Bár az EU tiszteletben tartja a szuverén országok azon jogát, hogy maguk döntsenek saját honosítási eljárásaikról, az Unióba való vízummentes belépés nem használható az állampolgárságért cserében történő egyéni befektetések mozgósításának eszközeként.

               A megállapodás közrendi vagy nemzetbiztonsági okokból részben vagy egészben felfüggeszthető
                  10
               .

               Ebben az összefüggésben a Bizottság úgy véli, hogy a Vanuatuban működő befektetői programok ellentétesek az uniós vízumpolitika, valamint azon különbségtétel célkitűzéseivel, amelyet az (EU) 2018/1806 rendelet
                  11
                tartalmaz a vízumkötelezettség alá eső és vízumkötelezettség alól mentes harmadik országok állampolgárai között. A vízumkötelezettséget az EU számos, többek között a biztonságra vonatkozó kritérium eseti értékelése alapján határozza meg. Az ilyen programok lehetővé teszik azon harmadik országbeli állampolgárok számára, akikre vízumkötelezettség vonatkozna, ha nem szerezték volna meg a vanuatui állampolgárságot, hogy vízummentesen utazzanak az EU-ba, anélkül, hogy a schengeni vízumeljárás által előírt biztonsági ellenőrzésen esnének át a külső határokra való megérkezésük előtt.

               A fentiek alapján indokolt a vízummentességi megállapodás részleges és arányos felfüggesztése, hogy enyhíteni lehessen a befektetői állampolgársági programok által az EU és Vanuatu közötti vízummentességi rendszerre gyakorolt hatást. Tekintettel arra, hogy a gyakorlatban nem lesz lehetséges, hogy a tagállamok határőrei megállapítsák, hogy valamely magánútlevelet befektetői programon keresztül állítottak-e ki, a megállapodás felfüggesztésének a 2015. május 25. óta kiadott valamennyi magánútlevélre ki kell terjednie, mivel Vanuatu ekkor kezdett jelentős számban útleveleket kiállítani befektetésért cserébe.

               2022/0001 (NLE)

               Javaslat

               A TANÁCS HATÁROZATA

               az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodás alkalmazásának részleges felfüggesztéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára,

               tekintettel az Európai Unió működéséről szóló szerződésre és különösen annak 218. cikke (9) bekezdésére,

               mivel:

               (1)Az Európai Unió és a Vanuatui Köztársaság (a továbbiakban: a felek) közötti, a rövid távú tartózkodásra jogosító vízumok alóli mentességről szóló megállapodást
                  12
                (a továbbiakban: a megállapodás) 2015. május 28-án kötötték meg
                  13
                Vanuatu állampolgárainak az Unióba történő utazásának és az uniós polgárok Vanuatuba történő utazásának megkönnyítése érdekében.

               (2)A megállapodás a felek azon közös szándékán alapul, hogy ösztönözzék az emberek közötti kapcsolatokat, fellendítsék a turizmust és élénkítsék az üzleti tevékenységet az Unió és Vanuatu között.

               (3)A megállapodás 8. cikkének (4) bekezdése értelmében bármelyik fél részben vagy egészben felfüggesztheti a megállapodást, különösen közrendi és nemzetbiztonsági okokból. A felfüggesztési határozatról legalább 2 hónappal annak tervezett hatálybalépése előtt értesíteni kell a másik felet. Amennyiben a felfüggesztés okai megszűnnek, a megállapodást felfüggesztő félnek haladéktalanul tájékoztatnia kell a másik felet, és meg kell szüntetnie a felfüggesztést.

               (4)Vanuatu befektetői állampolgársági programokat működtet, amelyekben vanuatui állampolgárságot adott más országok olyan állampolgárainak, akik korábban nem álltak kapcsolatban Vanuatuval, és a kérelmek túlnyomó többségére vonatkozóan kedvező határozatot hozott. 2021 márciusáig több mint 10 500 útlevelet állított ki rendkívül alacsony elutasítási arány mellett
                  14
               . Ez kétségeket vet fel a vanuatui hatóságok által lefolytatott biztonsági ellenőrzés és átvilágítás megbízhatóságát illetően.

               (5)A 2017. októberi, 2019. novemberi, 2020. júniusi és 2021. márciusi információcsere során a Bizottság komoly aggodalmának adott hangot, és figyelmeztette Vanuatu kormányát a vízumkötelezettség visszaállításának lehetőségére. A Vanuatu által adott magyarázatok nem voltak elegendőek ezen aggodalmak enyhítéséhez.

               (6)Az állampolgárságnak az Interpol adatbázisaiban szereplő kérelmezők számára történő megadása ellentmond a vanuatui hatóságok által a biztonsági ellenőrzés tekintetében nyújtott korábbi biztosítékoknak, és további aggodalmakat vet fel a programok biztonsági ellenőrzési eljárásainak megbízhatóságával kapcsolatban.

               (7)Azon sikeres pályázók származási ország szerinti állampolgársága, akik vanuatui állampolgárságot szereztek, több olyan országot is magában foglal, amelyek állampolgárai az Unió külső határainak átlépésekor vízumkötelezettség alá esnek. A Bizottság továbbá aggodalmának adott hangot a fizikai jelenlétre vagy tartózkodásra vonatkozó követelmények hiánya, a programok keretében a kérelmek feldolgozására fordított idő rövidsége, valamint a kérelmezők származási országaival, illetve korábbi tartózkodási helyük szerinti országokkal való szisztematikus információcsere hiánya miatt. A Bizottság megállapította, hogy Vanuatuban a befektetői állampolgársági programokkal kapcsolatos kérelmek biztonsági ellenőrzése nem garantál magas szintű biztonságot.

               (8)A megállapodás felfüggesztését a 2015. május 25-től kiállított magánútlevelekre kell korlátozni, amikor is a Vanuatu befektetői állampolgársági programjaiban részt vevő sikeres kérelmezők száma jelentősen emelkedni kezdett.

               (9)Ezért a megállapodás alkalmazását a Vanuatu által 2015. május 25-től kiállított magánútlevéllel rendelkező valamennyi vanuatui állampolgár tekintetében fel kell függeszteni.

               (10)Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában Írország a 2002/192/EK tanácsi határozattal
                  15
                összhangban nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó,

               ELFOGADTA EZT A HATÁROZATOT:

               1. cikk

               Az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodást a Vanuatu által 2015. május 25-től kiállított magánútlevéllel rendelkező vanuatui állampolgárok tekintetében fel kell függeszteni.

               2. cikk

               Ez a határozat [két hónappal a kihirdetés után – Kiadóhivatal: kérjük, illesszék be a pontos dátumot]-án/-én lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        COM(2019) 12 final.

                     (2)

                        22–24. o.

                     (3)

                        Megállapodás az Európai Unió és a Vanuatui Köztársaság között a rövid távú tartózkodásra jogosító vízumok alóli mentességről (HL L 173., 2015.7.3., 48. o.).

                     (4)

                        A vanuatui hatóságok által szolgáltatott információk szerint 2014 és 2015 között 93 útlevelet állítottak ki a tőkebefektetési bevándorlási program (CIIP) keretében.

                     (5)

                        Vanuatu Útlevélhivatala által 2021. június 14-én szolgáltatott információ.

                     (6)

                        Az uniós küldöttség által 2021. június 17-én szolgáltatott információ.

                     (7)

                        A Bizottság által 2019. november 15-én és 2020. június 18-án Vanuatunak küldött levelek.

                     (8)

                        Vanuatu Útlevélhivatala által 2020. szeptember 22-én szolgáltatott információ.

                     (9)

                        COM(2019) 12 final.

                     (10)

                        A fent hivatkozott, az Európai Unió és Vanuatu közötti vízummentességi megállapodás 8. cikkének (4) bekezdése.

                     (11)

                        Az Európai Parlament és a Tanács (EU) 2018/1806 rendelete (2018. november 14.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 303., 2018.11.28., 39. o.).

                     (12)

                        HL L 173., 2015.7.3., 48. o.

                     (13)

                        A Tanács (EU) 2016/272 határozata (2016. február 12.) az Európai Unió és a Vanuatui Köztársaság közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről (HL L 52., 2016.2.27., 11. o.).

                     (14)

                        Vanuatu Útlevélhivatala által 2021. június 14-én szolgáltatott információ.

                     (15)

                        A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (
                  HL L 64., 2002.3.7., 20. o.
                  ).